PISTILLUM. Ovarium cylindraceo-trigonum. Stylus filamentis brevior. Stigma 
obtusum. 
CAPSULA cylindraceo-trigona ; maturam non vidi. 
Habitat in Prom. b. spei. Floret a mense Februario ad Aprilem. 
Observ. Haec species jam ante annum 1794 in Anglia culta erat, et Cl. Haworth eam 
descripsit sub nomine A. reticulatae. Serius in hortum Sclionbiunnensem et in 
hortum Monspeliensem advecta, Cl. Jacquin sicut et Cl. De Candolle eam pro specie 
nova habuerunt, cui primus nomen A. Pumilionis et secundus A. herbaceae tribue¬ 
runt. Cl. Willdenow, quoque in errorem inductus, Haworthii et Jacquinii species 
ut distinctas descripsit, et inde haec planta triplici nomine donata, dubiosa remansit. 
Sobolibus ad basin plantae frequentibus facile propagatur. 
